CELEX: 32014D0705(03)
Language: fi
Date: 2014-04-18 00:00:00
Title: Europolin johtajan päätös, annettu 18 päivänä huhtikuuta 2014 , Europolin ehtojen ja menettelyjen hyväksymisestä, jotka koskevat Europolin henkilökunnalle maksettavista palkoista ja palkkioista Europolille maksettavaa veroa, 16. marraskuuta 1999 tehdyn Europolin hallintoneuvoston päätöksen täytäntöönpanosta

5.7.2014   
            
            
               FI
            
            
               Euroopan unionin virallinen lehti
            
            
               C 211/13
            
         EUROPOLIN JOHTAJAN PÄÄTÖS,
   annettu 18 päivänä huhtikuuta 2014,
   Europolin ehtojen ja menettelyjen hyväksymisestä, jotka koskevat Europolin henkilökunnalle maksettavista palkoista ja palkkioista Europolille maksettavaa veroa, 16. marraskuuta 1999 tehdyn Europolin hallintoneuvoston päätöksen täytäntöönpanosta
   (2014/C 211/06)
   EUROPOLIN JOHTAJA, joka
   ottaa huomioon Euroopan poliisiviraston (Europol) perustamisesta 6 päivänä huhtikuuta 2009 tehdyn neuvoston päätöksen (1) (jäljempänä Europol-päätös) ja erityisesti sen 57 artiklan 5 kohdan, 62 artiklan ja 63 artiklan,
   ottaa huomioon Euroopan unionista tehdyn sopimuksen K.3 artiklan ja Europol-yleissopimuksen 41 artiklan 3 kohdan perusteella tehdyn Europolin, sen elinten jäsenten sekä Europolin apulaisjohtajien ja työntekijöiden erioikeuksia ja vapauksia koskevan pöytäkirjan (2) ja erityisesti sen 10 artiklan,
   ottaa huomioon 16. marraskuuta 1999 tehdyn Europolin hallintoneuvoston päätöksen Europolin säätämien edellytysten ja menettelyjen hyväksymisestä, jotka koskevat Europolin henkilökunnalle maksettavista palkoista ja palkkioista Europolille maksettavaa veroa (3),
   sekä katsoo seuraavaa:
   
               (1)
            
            
               Europol-päätöksen 57 artiklan 5 kohdan mukaan Europolin henkilöstösääntöjä (4) ja muita asiaankuuluvia säädöksiä sovelletaan edelleen niihin henkilöstön jäseniin, joita ei oteta palvelukseen Europol-päätöksen 57 artiklan 2 kohdan mukaisesti.
            
         
               (2)
            
            
               Europol-päätöksen 57 artiklan 5 kohdassa säädetään, että Europolin henkilöstöön sovelletaan Europolin henkilöstösääntöjen 5 luvusta poiketen palkkojen vuosittaista mukauttamisprosenttia, josta neuvosto päättää Euroopan unionin virkamiehiin sovellettavien henkilöstösääntöjen (5) 65 artiklan mukaisesti.
            
         
               (3)
            
            
               Europol-päätöksen 57 artiklan 5 kohtaa sovelletaan ainoastaan osaan henkilöstön palkoista Europolin henkilöstösääntöjen 5 luvun (43–55 artikla) mukaisesti, eikä se koske Europolin henkilöstösääntöjen nojalla Europolin henkilökunnalle maksettavista palkoista ja palkkioista Europolille maksettavaa veroa.
            
         
               (4)
            
            
               Ottaen huomioon Europol-päätöksen 57 artiklan 5 kohdan muutetun käytännön, joka koskee palkkojen mukauttamista, edellä mainitun hallintoneuvoston 16. marraskuuta 1999 tekemän päätöksen liitteessä olevassa 3 a artiklassa johtajalle annetaan valtuudet mukauttaa 1. heinäkuuta 2010 alkaen ja sen jälkeen vuosittain kyseisen liitteen 4 artiklassa mainitut summat Europol-päätöksen 57 artiklan 5 kohdan nojalla sovellettavan prosenttiluvun mukaisesti.
            
         
               (5)
            
            
               Europol toteutti Europol-päätöksen 57 artiklan 5 kohdassa säädetyn palkkojen vuosittaisen mukauttamisen takautuvasti 1. heinäkuuta 2010 alkaen (6) neuvoston asetuksessa (EU) N:o 1239/2010 (7) säädettyjen lukujen mukaisesti.
            
         
               (6)
            
            
               Europolin henkilöstösääntöjen nojalla Europolin henkilöstöön sovellettavaa veroprosenttia on muutettava, jotta se vastaisi Europol-päätöksen 57 artiklan 5 kohdan nojalla tehtyä palkkojen mukauttamista,
            
         ON PÄÄTTÄNYT SEURAAVAA:
   1 artikla
   Voimaantulopäivästä 1. heinäkuuta 2010 alkaen:
   
               —
            
            
               Europolin hallintoneuvoston 16. marraskuuta 1999 antaman päätöksen liitteessä olevassa 4 artiklan ensimmäisessä lauseessa mainittu summa muutetaan 121,45 euroksi.
            
         
               —
            
            
               Europolin hallintoneuvoston 16. marraskuuta 1999 tekemän päätöksen liitteessä olevaan 4 artiklaan sisältyvässä taulukossa esitetyt summat muutetaan seuraavanlaisiksi:
               
                           —
                        
                        
                           8 % 121,45–2 139,28 euron summissa
                        
                     
                           —
                        
                        
                           10 % 2 139,29–2 946,53 euron summissa
                        
                     
                           —
                        
                        
                           12,5 % 2 946,54–3 376,87 euron summissa
                        
                     
                           —
                        
                        
                           15 % 3 376,88–3 834,95 euron summissa
                        
                     
                           —
                        
                        
                           17,5 % 3 834,96–4 265,33 euron summissa
                        
                     
                           —
                        
                        
                           20 % 4 265,34–4 682,49 euron summissa
                        
                     
                           —
                        
                        
                           22,5 % 4 682,50–5 112,85 euron summissa
                        
                     
                           —
                        
                        
                           25 % 5 112,86–5 530,01 euron summissa
                        
                     
                           —
                        
                        
                           27,5 % 5 530,02–5 960,36 euron summissa
                        
                     
                           —
                        
                        
                           30 % 5 960,37–6 377,53 euron summissa
                        
                     
                           —
                        
                        
                           32,5 % 6 377,54–6 807,89 euron summissa
                        
                     
                           —
                        
                        
                           35 % 6 807,90–7 225,71 euron summissa
                        
                     
                           —
                        
                        
                           40 % 7 225,72–7 656,10 euron summissa
                        
                     
                           —
                        
                        
                           45 % yli 7 656,11 euron summissa.
                        
                     
         2 artikla
   Tämä päätös julkaistaan Euroopan unionin virallisessa lehdessä.
   3 artikla
   Tämä päätös tulee voimaan seuraavana päivänä siitä päivästä, jolloin johtaja hyväksyy päätöksen.
   
      Tehty Haagissa 18 päivänä huhtikuuta 2014.
      
         Rob WAINWRIGHT
         
            Europolin johtaja
         
      
   
   
      (1)  EUVL L 121, 15.5.2009, s. 37.
   
      (2)  EYVL C 221, 19.7.1997, s. 2.
   
      (3)  EYVL C 65, 28.2.2001, s. 6.
   
      (4)  Neuvoston säädös, annettu 3 päivänä joulukuuta 1998, Europolin henkilöstösäännöt (EYVL C 26, 30.1.1999, s. 23).
   
      (5)  Neuvoston asetus (ETY, Euratom, EHTY) N:o 259/68 (EYVL L 56, 4.3.1968, s. 1).
   
      (6)  Ilmoitus Europolin henkilöstösääntöjen nojalla Europolin henkilöstöön sovellettavien peruspalkkojen ja palkkioiden mukauttamisesta 1. heinäkuuta 2009 ja 1. heinäkuuta 2010 alkaen neuvoston päätöksen 57 artiklan 5 kohdan mukaisesti (katso tämän virallisen lehden sivu …).
   
      (7)  Neuvoston asetus (EU) N:o 1239/2010, annettu 20 päivänä joulukuuta 2010, Euroopan unionin virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta (EUVL L 338, 22.12.2010, s. 1).